## La Ciutat de les Arts i les Ciències amplia horaris i activitats durant les festes de Nadal

*** El Passeig d’Arcbotants acull fins al 6 de gener el mercat de Nadal amb més de 65 llocs d’artesania, figures de pessebres, flors de Pasqua, oferta gastronòmica i diverses animacions infantils com el viatge en trineu amb Papa Noel amb ulleres de realitat virtual
* Hui s’han entregat els premis del concurs ‘Nadal en la Ciutat de les Arts i les Ciències’**

La Ciutat de les Arts i les Ciències amplia horaris i activitats durant les festes de Nadal fins al 6 de gener, excepte el 25 de desembre, dia en què el Museu de les Ciències estarà tancat igualment que l’Hemisfèric. La programació especial inclou el tradicional mercat nadalenc, en el Passeig d’Arcbotants, amb més de 65 llocs d’artesania típica en estes dates, parades de flors de Pasqua i peces de pessebres, activitats i tallers infantils, a més d’una àmplia oferta gastronòmica.

Entre les propostes per a tota la família destaca el viatge en trineu amb el Pare Noel, una atracció de realitat virtual amb moviments reals. Els passatgers del trineu ajuden el Pare Noel i l’elfa Pepper en la seua missió per a repartir regals per tot el món, superant desafiaments i diferents proves, una emocionant experiència que els trasllada a Lapònia i unix la tecnologia amb la màgia de Nadal gràcies a les ulleres de realitat virtual.

**Concurs de dibuix**

Hui s’han entregat els premis al guanyador i finalistes del concurs de dibuix ‘Nadal en la Ciutat de les Arts i les Ciències’, que han provat esta nova atracció després de rebre els seus obsequis.

La felicitació nadalenca en suport als afectats per la DANA realitzada per Mario E. V., alumne del Col·legi Argos de València, ha sigut enguany l’elegida com a postal de la Ciutat de les Arts i les Ciències. Els dibuixos de Carmen, Laia J. L. i Daniela M. M. del CEU San Pablo de Moncada; Kira P. del CEIP Amanecer  (Torrevieja); Diego A. R. de La Salle de Paterna; Keyra B. C. del Col·legi Argos; Elena S. R del centre La Devesa School d’Elx i Núria L. S. del CEIP Miguel Hernández de Torrent, han resultat finalistes entre els més de 1.600 treballs presentats en esta edició.

**Programació de Nadal**

En l’interior del Museu de les Ciències s’ha instal·lat un naixement amb figures il·luminades a escala real. Entre les propostes del Museu de les Ciències per a estes setmanes, destaca l’exposició ‘Up to Space. Missió espacial’, que es pot visitar fins al 6 de gener i convida a viure tota una aventura espacial en la qual el públic coneix com és la vida dels astronautes a través de nombrosos dispositius interactius i objectes originals.

A més, el Museu de les Ciències obri els tallers amb experiments en directe per a tots els públics amb sessions diàries de ‘Química en acció’, ‘La ciència invisible’, ‘Científic per un dia’ (un taller per a edats compreses entre els 4 als 8 anys) i ‘Robots’. El preu per persona de 3,5 euros, no és necessari adquirir l’entrada en el Museu i se celebren en aules especials situades en la planta baixa.

També el Teatre de la Ciència programa continguts per a tots els públics en el Museu, com els espectacles *Ramona y Cajal. El secret del Museu (un musical científic), Alt Voltatge* (amb demostracions entorn de l’electricitat), així com ‘Espai dels Xiquets’.

L’Hemisfèric ha ampliat sessions, entre les quals destaca l’especial nadalenc de *stop-motion* ‘La Llum de Nadal’, en cartellera fins al 6 de gener; el planetari musical *Pink Floyd: the Dark Side of the moon*, fins al 30 de desembre; i les projeccions *Aurores Llums del Nord, L’escull encantat de Kaluoka`hina 3D* o *Animal Kingdom*, entre altres propostes.

Tots els dies a partir de les 18 hores s’encén la il·luminació especial de Nadal en la Ciutat de les Arts i les Ciències amb les estreles de l’Umbracle, el gran arbre de 15 metres d’altura instal·lat en el passeig i diferents elements decoratius: un pòrtic que dona la benvinguda als visitants i és alhora un *photocall* nadalenc, l’estrela de Nadal al costat del llac nord de l’Hemisfèric i una bola nadalenca transitable de 5,5 metres de diàmetre. Més informació de la programació en [www.cac.es](http://La Ciutat de les Arts i les Ciències amplia horaris i activitats durant les festes de Nadal fins al 6 de gener, excepte el 25 de desembre, dia en què el Museu de les Ciències estarà tancat igualment que l’Hemisfèric. La programació especial inclou el tradicional mercat nadalenc, en el Passeig d’Arcbotants, amb més de 65 llocs d’artesania típica en estes dates, parades de flors de Pasqua i peces de pessebres, activitats i tallers infantils, a més d’una àmplia oferta gastronòmica.   Entre les propostes per a tota la família destaca el viatge en trineu amb el Pare Noel, una atracció de realitat virtual amb moviments reals. Els passatgers del trineu ajuden el Pare Noel i l’elfa Pepper en la seua missió per a repartir regals per tot el món, superant desafiaments i diferents proves, una emocionant experiència que els trasllada a Lapònia i unix la tecnologia amb la màgia de Nadal gràcies a les ulleres de realitat virtual.   Concurs de dibuix   Hui s’han entregat els premis al guanyador i finalistes del concurs de dibuix ‘Nadal en la Ciutat de les Arts i les Ciències’, que han provat esta nova atracció després de rebre els seus obsequis.   La felicitació nadalenca en suport als afectats per la DANA fets per Mario E. V., alumne del Col·legi Argos de València, ha sigut enguany l’elegida com a postal de la Ciutat de les Arts i les Ciències. Els dibuixos de Carmen, Laia J. L. i Daniela M. M. del CEU San Pablo de Montcada; Kira P. del CEIP Amanecer  (Torrevieja); Diego A. R. de La Salle de Paterna; Keyra B. C. del Col·legi Argos; Elena S. R del centre La Devesa School d’Elx i Núria L. S. del CEIP Miguel Hernández de Torrent, han resultat finalistes entre els més de 1.600 treballs presentats en esta edició.   Programació de Nadal  En l’interior del Museu de les Ciències s’ha instal·lat un naixement amb figures il·luminades a escala real. Entre les propostes del Museu de les Ciències per a estes setmanes, destaca l’exposició ‘Up to Space. Missió espacial’, que es pot visitar fins al 6 de gener i convida a viure tota una aventura espacial en la qual el públic coneix com és la vida dels astronautes a través de nombrosos dispositius interactius i objectes originals.   A més, el Museu de les Ciències obri els tallers amb experiments en directe per a tots els públics amb sessions diàries de ‘Química en acció’, ‘La ciència invisible’, ‘Científic per un dia’ (un taller per a edats compreses entre els 4 als 8 anys) i ‘Robots’. El preu per persona de 3,5 euros, no és necessari adquirir l’entrada en el Museu i se celebren en aules especials situades en la planta baixa.  També el Teatre de la Ciència programa continguts per a tots els públics en el Museu, com els espectacles Ramona y Cajal. El secret del Museu (un musical científic), Alt Voltatge (amb demostracions entorn de l’electricitat), així com ‘Espai dels Xiquets’.   L’Hemisfèric ha ampliat sessions, entre les quals destaca l’especial nadalenc de stop-motion ‘La Llum de Nadal’, en cartellera fins al 6 de gener; el planetari musical Pink Floyd: the Dark Side of the moon, fins al 30 de desembre; i les projeccions Aurores Llums del Nord, L’escull encantat de Kaluoka`hina 3D o Animal Kingdom, entre altres propostes.   Tots els dies a partir de les 18 hores s’encén la il·luminació especial de Nadal en la Ciutat de les Arts i les Ciències amb les estreles de l’Umbracle, el gran arbre de 15 metres d’altura instal·lat en el passeig i diferents elements decoratius: un pòrtic que dona la benvinguda als visitants i és alhora un photocall nadalenc, l’estrela de Nadal al costat del llac nord de l’Hemisfèric i una bola nadalenca transitable de 5,5 metres de diàmetre. Més informació de la programació en  www.cac.es .).

Fecha: 20/12/2024